OpenLLM-France/wikimedia huggingface dataset:
# Eurosport

Eurosport satelitez nahiz streaming zerbitzuetan integratuta emititzen den Europako telebistako kate bat da eta kiroletan espezializatua dago.

## Historia

Groupe TF1 enpresaren jabetzakoa zela hasi zen emititzen, da egoitza nagusia Issy-les-Moulineauxen zuelarik, 1989ko otsailaren 5a. Discovery taldeak %20ko partea hartu zuen 2012ko abenduan, eta akziodun nagusia bilakatu zen %51arekin 2014ko urtarrilean,¡ 2015eko uztailean TF1ri bere %49a erosi zion arte, jabe bakarra bihurtuz.
2010eko eta 2020ko hamarkadetan Eurosport Player izeneko app eta streaming zerbitzu propioa izan zuen, izenez aldatu zutena 2023ko urtarrilean, Eurosport izen soilera. 2024ko uztailean, desagertu egin zen aparteko zerbitzu hori eta Max streaming zerbitzuaren aukeretan integratu ziren Eurosporten kanalak eta bere aukerako streaming katalogoa (zuzenekoak eta grabatutako emanaldien bideoak).

## Erreferentziak

* ↑ Txantiloi:Cite press release
* ↑ Txantiloi:Cite press release
* ↑ thistlegirl. (2022-12-07). «The end of Eurosport App, EuroSport Player and Discovery+ UK» r/DiscoveryPlus (Noiz kontsultatua: 2024-08-09).
* ↑ (Gaztelaniaz) Romanos, Justo. (2024-06-22). «Eurosport Premium cierra y los suscriptores reciben 50% de descuento para Max» ADSLZone (Noiz kontsultatua: 2024-08-09).
* Datuak: Q21484379
* Multimedia: Eurosport / Q21484379
# Europs

Greziar mitologian Europs bi pertsonairen izena da:
* Foroneoren ezkontzaz kanpoko seme bat, Hermionen aita izan zena
* Sizioneko errege bat, Egialeoren semea. Pausaniasek, Telkis eta Hermionen aita hau izan zela dio, eta ez aurrekoa, eta Europak Europs honengandik hartu zuela izena.

## Kanpo estekak

* Datuak: Q28091119
# Euros Bowen

Euros Bowen (1904ko irailaren 12a - 1988ko apirilaren 2a) galestar poeta izan zen. Geraint Bowen poetaren anaia zen. Treorcikoa (Rhondda) izanda Caerfyrddingo eskola presbiterianoan ikasi zuen. Ondoren Galesko Unibertsitatean eta Oxfordeko Unibertsitatean ikasten jarraitu zuen. Artzain anglikano ordenatu zen eta Llanuwchllyngo errektorea izan zen Merionethshiren.
1948an Galesko Eisteddfod Nazionaleko koro bardikoa irabazi zuen eta 1950ean presidentetza.

## Lanak

* Oes y Medwsa (1987)
* Lleidr Tân
* Buarth Bywyd
* Trin Cerddi'
* Datuak: Q3398931
# Emi Yamamoto

Emi Yamamoto (japonieraz: 山本 絵美, Yamamoto Emi, 1982ko Martxoaren 9a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2003 | 14 | 1 |
| 2004 | 8 | 3 |
| Guztira | 22 | 4 |

## Erreferentziak

* ↑ Japan Football Association
* Datuak: Q1523248
# Emiko Kubo

Emiko Kubo (japonieraz: 久保 恵美子, Kubo Emiko) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1981 | 1 | 0 |
| 1982 | 0 | 0 |
| 1983 | 0 | 0 |
| 1984 | 3 | 0 |
| Guztira | 4 | 0 |

## Erreferentziak

* ↑ Japan Football Association
* Datuak: Q50374753
# Emil Boc

Emil Boc (Răchiţele, 1966ko irailaren 6a) politikari errumaniarra da, Errumaniako lehen ministroa 2008ko abenduaren 22tik 2012ko otsailaren 6a arte. Cluj-Napocako alkatea ere izan zen 2004ko uztailaren 12tik 2009ko urtarrilaren 5a arte.
2009ko urriaren 13an bere gobernuaren aurkako zentsura-mozio baten ondorioz agintea galdu zuen. Gobernu berria aukeratzen zen bitartean, Boc lehen ministro karguan egon zen.
2004. urtean, Errumaniako zuzeneko telebista-saio batean, mundu osoan ezaguna egin zuen istripua izan zuen, 3 metroko garaieratik erosi zen-eta.
2009. urtean, Traian Băsescu Errumaniako presidenteak Boc berrautatu zuen lehen ministro gisa.

## Biografia

1966ko irailaren 6an jaio zen Mărgăun, Cluj konderrian, Errumania oraindik errepublika sozialista zenean.
Babeş-Bolyaiko unibertsitatean ikasi zituen (Cluj-Napoca). Historian eta Filosofian graduatu zen 1991ean, eta Zuzenbidean 1995ean.
1996an Clujeko abokatuen elkargoan sartu zen. Gaur egun, unibertsitateko irakaslea da.
1994an Oana Bocekin ezkondu zen, eta bi alaba izan dituzte (Cezara eta Patricia).

## Kanpo estekak

* (Gaztelaniaz) CIDOB Fundazioaren Emil Bocen biografia
* (Errumanieraz) Emil Bocen webgunea
* Datuak: Q267857
* Multimedia: Emil Boc / Q267857
# Emic eta etic

Emic eta etic giza- eta gizarte zientzietan, batez ere antropologian eta etnografian, erabiltzen diren metodologia osagarriak dira:
* emic ikuspegitik, giza- eta gizarte-fenomenoak (kultura, hizkuntzak, ...) barnetik bizitzen diren moduan aztertzen dira, fenomeno horiek bizitzen dituztenen kontzeptuak eta pertzepzioak erabiliz;
* etic ikuspegitik, aztergai diren fenomenoak bizi ez dituen ikerlari baten ikuspegitik aztertzen dira, ikerlariaren beraren kontzeptuak erabiliz.
Emic eta etic bereizketa Kenneth Pike hizkuntzalari eta antropologoak plazaratu zuen 1954 urtean eta geroztik eztabaida biziak sortu ditu ikuspegi bakoitzaren defendatzaileen artean. Emic ikuspegiaren aldekoek kulturak osotasun moduan aztertu direla baiztatzen dute eta horretarako kulturak kulturako protagonisten asmoak eta jarrerak hartu behar dira aintzakotzat, etic ikuspegiaren objektibismoa kritikatuz. Etic ikuspegiaren defendatzaileen esanetan, berriz, kulturak kanpotik agertzen zaizkio ikertzaileari eta horrela aztertu behar dira, gauza moduan; emic ikuspegiak kultura-fenomenoak barnetik modu zehatzean ikertzeak dakarren zailtasunak adieraziz.
Emic metodologiaren defendatzailea Marvin Harris antropologoa izan da. Etic aldekoetan, Émile Durkheim soziologoa nabarmendu da.
Metodologia bat edo bestea aplikatzerakoan, ikerketaren helburua hartu behar da kontuan. Emic metodologia aproposa da gizarte-fenomenoaren adierazgarritasuna edo zentzua bilatu nahi denean; etic ikuspegia, berriz, egokiagoa da ikerketa konparatiboak edo deskribatzaileak egin nahi direnean.

## Kanpo estekak

* Emic eta etic ikuspuntuak, Gizapedian.
* Datuak: Q1337916
# Emigsville (Pennsylvania)

Emigsville Ameriketako Estatu Batuetako erroldak esleitutako leku bat da. York konderrian kokatuta dago, Pennsylvania estatuan. 3.563 biztanle ditu, 3,1 kilometro koadroko azaleran banatuta.

## Ikus, gainera

* York konderria

## Kanpo estekak

* Datuak: Q1132543
* Multimedia: Emigsville, Pennsylvania / Q1132543
# Emil Artin

Emil Artin (Viena, 1898ko martxoaren 3a - Hanburgo, 1962ko abenduaren 20a) austriar matematikaria izan zen.
Eraztun ez-trukakorrei, edo bere izena duten Artinen eraztunei buruz egindako lanarengatik da ezaguna. Horrez gainera, Hilberten 23 problemetako bat ebatzi zuen.
Leipzigeko Unibertsitatean egin zituen ikasketak, eta 1921ean bukatu zuen doktoregoa. 1922-23 ikasturtea Göttingengo Unibertsitatean eman zuen, eta gero irakasle hautatu zuten Hanburgoko Unibertsitatean. 1937an Estatu Batuetara emigratu zuen; bertan unibertsitate askotan aritu zen irakasle, haien artean, Notre Damen, Indianan eta Princetonen. 1958an Alemaniara itzuli zen eta Hanburgoko Unibertsitatean jarraitu zuen eskolak ematen. Lehenengo ikerketak zenbaki karratuen eremuan egin zituen, teoria analitikoaren eta aritmetikoaren barruan. Ekarpenik garrantzitsuena eraztun ez-trukakorren teorian egin zuen, eta aljebra elkarkorra landu zuen bereziki. 1955ean bi artikulu idatzi zituen, eragin handia izan zutenak, talde finitu arruntei buruz; era horretan, talde horien sailkapena egitea lortu zen. Artinen argitalpen garrantzitsuenak hauek dira: Geometric algebra (1957, Aljebra geometrikoa) eta Class field theory (1961, Klase eremuen teoria). Amerikako Elkarte Matematikoaren zenbakien teoriako Cole saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57283
* Multimedia: Emil Artin (mathematician) / Q57283
# Emil František Burian

Emil František Burian (Pilsen, Txekoslovakia, 1904ko ekainaren 11 – Praga, Txekoslovakia, 1959ko abuztuaren 9a) Txekoslovakiako musikagile, idazle eta antzerki eta zinema-gidoilaria izan zen.

## Biografia

Era guztietako arte-moduak eta era guztietako antzerki-lanak egin zituen. Musikalari familia batean jaio zen, eta hemeretzi urte zituela bukatu zuen bere sei operetako lehena. Piscator eta Meyerhold musikagileen eskolakoa zen.
1934an antzoki bat zabaldu zuen, egile txekiar berrien lanak eta klasikoen moldapenak zabaltzeko. Antzezlan horietan dantza, filmak, kantuak, musika, proiekzioak, grabazioak eta abar erabiltzen ziren.
1941-1945 bitartean nazien kontzentrazio-esparru batean egon zen. Alderdi Komunistako kidea zen; parlamentari izan zen 1948an.
1954an Txekoslovakiako artista nazionala izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q457687
* Multimedia: Emil František Burian / Q457687
# Emil Hácha

Emil Hácha (Trhové Sviny, Bohemia, Austriar-Hungariar Inperioa, 1872ko uztailaren 12a - Praga, Txekoslovakia, 1945ko ekainaren 27a) txekiar abokatu, poeta eta politikaria izan zen. 1938ko azarotik 1939ko martxora Txekoslovakiako presidentea eta 1939-1945 bitartean Hirugarren Reicharen menpe zegoen Bohemia eta Moraviako protektoratuko presidentea izan zen.
1938ko iraileko Municheko Konferentzian Sudeteak okupatzeko baimena eman zitzaion Alemania Naziari. Horren ondorioz, Txekoslovakiako presidente Edvard Benešek dimisioa eman eta erbestera alde egin zuen. Azaroaren 30ean Emil Hácha hautatu zuten Benešen ordezko. 1939ko martxoaren 15ean, bestela Hitlerrek Praga bonbardatzeko agindua emango zuela mehatxaturik, Háchak Txekoslovakiaren kapitulazioa sinatu zuen. Jarraian, Alemaniak Bohemia eta Moraviako protektoratua eratu zuen eta, Emil Háchak presidente kargua atxiki bazuen ere, agintea Konstantin von Neurath Reichsprotektor-aren esku gelditu zen.
Emil Hácha, gaur egun ere, politikari eztabaidatua da, Txekoslovakiako okupazio naziari loturik dagoena, eta etsaiarekin kolaboratu izana leporatzen zaio. Beste batzuen ustez, ordea, gertaera historikoen biktima izan zen, txekiar nazio eta Estatuaren onetan sakrifikatu zena.

## Erreferentziak

* 1 2 Astrid Hofmanová: Emil Hácharen biografia. Radio Praha. Radio.cz
* ↑ Emil Hacha Prague Castle. Hrad.cz

## Kanpo estekak

* Datuak: Q156502
* Multimedia: Emil Hácha / Q156502
# Ewenny

Ewenny, galesez: Ewenni, Galesko udalerri eta komunitate bat da, Vale of Glamorgan konderrian.

## Kanpo estekak

* Datuak: Q1770504
* Multimedia: Ewenny / Q1770504
# Ewhurst (Surrey)

Ewhurst, Ingalaterrako hego-ekialdean dagoen herri bat da, Surrey konderrian.
2011n 2.391 biztanle zituen.
* Datuak: Q5419030
* Multimedia: Ewhurst, Surrey / Q5419030
# Ewe (etnia)

Ewe herria (eweeraz: Eʋeawó, "Ewe jendea", edo Eʋedukɔ́, "Ewe nazioa") mendebaldeko Afrikako talde etnolinguistikoa da, Ghanan, Togon eta Benin hegoaldean bizi dena. XIX. mendean, Togo eta Ghana Togoland izeneko kolonian batuta zeuden, eta kolonia horretako hegoaldea zen, hain zuzen, Eʋedukɔ́. Eweeraz hitz egiten dute.

## Erreferentziak

* 1 2 3 4 Ewe. joshuaproject.net (Noiz kontsultatua: 2020-1-16).
* ↑ Berria. Estilo Liburua. .

## Kanpo estekak

* Datuak: Q732317
* Multimedia: Ewe people / Q732317
# Ewbank da Câmara

Ewbank da Câmara Brasilgo udalerri bat da, Minas Gerais estatuan kokatua. 3.875 biztanle ditu 103,834 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790705
* Multimedia: Ewbank da Câmara / Q1790705
# Ewerazko Wikipedia

Ewerazko Wikipedia Wikipediaren ewerazko edizioa da. 2009ko urriaren hasieran 205 artikulu zituen eta Wikipedien zerrendan 226.a zen.

## Kanpo estekak

* Ewerazko Wikipedia
* Datuak: Q8562097
# Ewighausen

Ewighausen Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 244 biztanle zituen 2,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563919
* Multimedia: Ewighausen / Q563919
# Ewan Urain

Ewan Roy Urain Aird (Durango, Bizkaia, 2000ko martxoaren 10a) Euskal Herriko futbolaria da. Aita euskalduna eta ama eskoziarra ditu. Aurrelari lanetan aritzen da.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2018/19 | 29 | 13 | - | - | - | - | - | - | | | - | - | 29 | 13 |
| Baskonia | Denera | Denera | 29 | 13 | - | - | - | - | - | - | | | - | - | 29 | 13 |
| Bilbao Athletic | 2.B | 2019/20 | 6 | 3 | - | - | - | - | - | - | | | - | - | 6 | 3 |
| Bilbao Athletic | 2.B | 2020/21 | 18 | 4 | - | - | - | - | - | - | | | - | - | 18 | 4 |
| Bilbao Athletic | 1.F | 2021/22 | 20 | 4 | - | - | - | - | - | - | - | - | - | - | 20 | 4 |
| Bilbao Athletic | 1.F | 2022/23 | 8 | 0 | - | - | - | - | - | - | - | - | - | - | 8 | 0 |
| Bilbao Athletic | Denera | Denera | 52 | 11 | - | - | - | - | - | - | - | - | - | - | 52 | 11 |
| Amorebieta | 1.F | 2022/23 | 20 | 3 | - | - | - | - | - | - | - | - | - | - | 20 | 3 |
| Amorebieta | Denera | Denera | 20 | 3 | - | - | - | - | - | - | - | - | - | - | 20 | 3 |
| Unionistas | 1.F | 2023/24 | 13 | 0 | 2 | 0 | - | - | - | - | - | - | - | - | 15 | 0 |
| Unionistas | Denera | Denera | 13 | 0 | 2 | 0 | - | - | - | - | - | - | - | - | 15 | 0 |
| Badajoz | 2.F | 2023/24 | 14 | 2 | - | - | - | - | - | - | - | - | - | - | 14 | 2 |
| Badajoz | Denera | Denera | 14 | 2 | - | - | - | - | - | - | - | - | - | - | 14 | 2 |
| Navalcarnero | 2.F | 2024/25 | - | - | - | - | - | - | - | - | - | - | - | - | - | - |
| Navalcarnero | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 120 | 29 | 2 | 0 | - | - | - | - | - | - | - | - | 122 | 29 |

## Kanpo estekak

* Fitxa - www.athletic-club.eus
* Datuak: Q106637575
# Ewerton da Silva Pereira

Ewerton da Silva Pereira (1992ko abenduaren 1a - ) Brasilgo futbolaria da.
Hainbat futbol taldetan jokatu du, esaterako Urawa Reds.

## Kanpo loturak

* (Japonieraz) J.League Data Site
* Datuak: Q29117304
# Ewell

Ewell, Ingalaterrako hego-ekialdean dagoen udalerri bat da, Surrey konderrian.
2011n 51.727 biztanle zituen.
* Datuak: Q963723
* Multimedia: Ewell, Surrey / Q963723
# Ezkongabeen Eguna

Ezkongabeen Eguna (txinera sinplifikatuz: 光棍节; pinyinez: Guānggùn Jié; Wade–Giles: Kuang-kun chieh) edo 11 bikoitza (txinera sinplifikatuz: 双11) Txinan jatorria duen ospakizun egun ez-ofiziala da, bikote-harremanik ez duten pertsonek urtero azaroaren 11n harrotasunez ospatzen dutena. 2009az geroztik, ordea, erosketak egiteko eguna ere bada.

## Historia

Ospakizuna Nanjingeko Unibertsitateko ikasle batzuek sortu zuten 1993an, Txinako gizarte tradizionalean ezkongabe izatea harrotasunez ospatzeko. Hasieran gizonezkoek bakarrik ospatzen zuten. Handik gutxira, Txinako beste unibertsitatetara zabaldu zen ohitura bilakatuz. Horren ondorioz, gizartera hedatu zen.
2009an Alibaba Txinako merkataritza elektronikoko etxeak eguna bere egin zuen, eta deskontu ugari eskaini zituen 24 orduz. Horrek, ospakizunaren merkantilizazioa ekartzeaz gain, kontsumo-egun bilakatu zuen. Horrekin batera, ospakizuna nazioartera hedatuz joan da eta gaur egun erosketa-bolumen handieneko eguna da mundu osoan. Izan ere, tankerako Ostiral Beltz eta Astelehen Zibernetiko kontsumo-egunei gailentze zaie bai fakturazioari, bai erosle-kopuruari dagokionez.

## Erreferentziak

* 1 2 Garaikoetxea, Eider. (2015-11-11). «'Ezkongabeen Eguna', Txinako maratoi kontsumista, abian» EITB (Noiz kontsultatua: 2020-11-11).

## Kanpo estekak

* Datuak: Q4158493
* Multimedia: Singles' day / Q4158493
# Ezkongai

Ezkongai honakoa izan daiteke:
* Ezkon-hitz, norbaiti ezkondu nahi ote duen galdetzea.
* Ezkongai-harreman, ezkontzara arte ematen den harreman mota.
# Ezkongai-harreman

Ezkongai-harremana ezkongaien egoera da, hau da, bi pertsonaren arteko maitasun-harreman bat, ezkontzeko balizko asmoarekin. Prozesu horren bidez, bi pertsonak adiskidetasunetik haratuagoko harreman intimo bat garatzen dute.
Ezkongai-harremanaren aurreko testuinguruan, honako hauek egiten dira: gorteatzea, «maitakerietan/jolaskerietan ibili» izeneko jarduera (maitasun-harremanean lehen urratsak ematea), seduzitzea (formalizatzen ez den maitasun-jokoa, konpromisorik hartu gabe seinaleak ematea) eta amodiozko hitzorduak (dating, miai (japonieraz: 見合い) edo elkar ezagutzeko asmoz egiten diren topaketak); Biek harremanari hasiera ematearekin ados egonez gero, bikotetzat jo da.

## Erreferentziak

* ↑ Applbaum, Kalman D.. (1995). «Marriage with the Proper Stranger: Arranged Marriage in Metropolitan Japan» Ethnology 34 (1): 37-51..

## Kanpo estekak

* Datuak: Q654810
* Multimedia: Dating (rendezvous) / Q654810
# Ezkongaietan

"Ezkongaietan", euskalkian "Ezkongayetan", Jose Maria Iparragirreren abesti ezaguna da. Garaiko umorea erabiliz ezkontzaren kritika egiten du, ez ezkontzearen askatasunaren aldarrikapena eginez. Oso gai tradiziolana da, bertsolaritzan orokorrean oso erabilita. Egun matxistatzat joko genuke.

## Hitzak

Hau da gurera heldu den bertsioa:
Ezkongaietan zerbait banintzan, ezkondu eta ezer ez; ederzalea banintzan ere
aspertu nintzan ederrez: nere gustua egin nuen ta
orain bizi naiz dolorez.
Nere andrea andre ederra zan
ezkondu nintzan orduan
mudatuko zan esperantzakin
ere, batere ez nuan;
surik batere baldin badago
maiz dago aren onduan.
Zokoak zikin, tximak jario, aurra zintzilik besoan; adabakia desegokia
gona zarraren zuloan; iru txikiko botila aundia
dauka berakin alboan.
Nere andrea alperra dago, ez da munduan bakarrik; gauza gozoen zalea da ta
ez du egin nai bearrik; sekulan ere ez da ondo izango alakoaren senarrik.
Larunbatetik larunbatera
garbitzen ditu zatar bi, bere aietxek berotutzeko
erretzen egur zama bi; belaun bietan bana artuta
ez da ixiltzen kantari.
Nere andrea goiz jeikitzen da
festara bear denean; buruko mina egiten zaio
asi baino len lanean. zurekin zer gertatu bear zen
nik bildurrikan ez nuan.

## Erreferentziak

* ↑ https://klasikoak.armiarma.eus/idazlanak/I/IparragirreEresiak025.htm
* ↑ https://eu.wikisource.org/wiki/Ezkongaietan

## Bibliografia

* Jesus Maria Arozamena-Tomas Garbizu: Viejas canciones donostiarra. Donostiko kantu zarrak. Donostiako Aurrezki Kutxa, Donostia, 1971, 54-56 or.

## Kanpo estekak

* Abestia Patxi Andionen bertsioan.
* Abestiaren partitura.
* Datuak: Q111442383
# Ezkonberriak

"Ezkonberriak", baita ere "Ezkon berriak", Joan Ignazio Iztuetak idatzitako abesti ospetsua da.

## Hitzak

Hitzak Klasikoen Gordailuan aurkitu ditugu:
Zorioneko ezkon-berriak, alai ikusten dituzuen begiak
«pil, pil, pil» mingaña ixil biotzak itz-egin
lo pixkatxoren bat nai dute egin. Lotaratzean orain ta beti
Jaungoikoaren legea zuzen eduki
gogoan.
Etsai guztiak garaitu ondoan
bera egon dedin zuen alboan. Oeratzean, ai ura poza! Gozotoro esanaz maite biotza
alkarri.
Esker onak eman Jaungoikoari
nai eran zaituztelako jarri. Itzaldi goxo ezti eztiak, gau artan oi dirade guzti guztiak, emeki.

## Erreferentziak

* ↑ https://klasikoak.armiarma.eus/idazlanak/I/IztuetaOlerkiak034.htm

## Bibliografia

* Jesus Maria Arozamena-Tomas Garbizu: Viejas canciones donostiarra. Donostiko kantu zarrak. Donostiako Aurrezki Kutxa, Donostia, 1971, 202-203 or.

## Kanpo estekak

* Donostiako Orfeoiaren bertsioa.
* Abestiaren partitura.
# Ezkongabe

Ezkongabetasuna, legezko aitorpenarekin, ezkontiderik ez duen pertsonaren egoera zibila da, ezkonduaren (lehenetsitako edo ordezko egoera zibilaren) aurkakoa. Egoera horretan dagoen pertsonari ezkongabea deitzen zaio. Hedaduraz, ezkongabe terminoa bikotekiderik (neska-lagunik edo mutil-lagunik) ez duen pertsonari ere aplikatzen zaio.
Gizarte batzuetan, modu oker, gutxiesgarri eta arruntean, zahartzen edo heldutasunera ezkongabe iristen den pertsonari neskazahar edo mutilzahar esaten zaio.

## Erreferentziak

* ↑ (Ingelesez) Kislev, Elyakim. (2019). Happy Singlehood: The Rising Acceptance and Celebration of Solo Living. University of California Press ISBN 9780520299146..

## Kanpo estekak

* Datuak: Q908826
# Ezkon-hitz

Ezkon-hitza bikote batek ezkontza aurretik egiten duen ezkontza-promesa da. Juridikoki, ezkontzak prestatzeko kontratua dira, ezkontzaren behin betiko kontratua dakartelako. Ezkontzak ez betetzeak ondare-kalte batzuk dakartza berekin; besteak beste, jasotako guztia itzuli behar izatea, eta kasu batzuetan lau aldiz gehiago ere bai.
Gaur egun, ezkon-hitzek ez dute garrantzi juridiko handirik, nahiz eta gizarte-mailan ezkongai-harremanek jarraitzen duten. Hala ere, beste garai batzuetan, askoz erritualizatuagoak eta landuagoak, ezkon-hitza hausteak beste ondorio batzuk izan zitzakeen. Adibidez, Erdi Aroan, ezkonduta ez zeuden senarren arteko sexu-harremanak gertatzen baziren, ezkontza berehala gauzatutzat jotzen zen, eta horrek ondorio guztietarako balio zuen.

## Kanpo estekak

* Datuak: Q157512
* Multimedia: Betrothal / Q157512
# Ezkondu aurreko agur

Ezkondu aurreko agurra ezkondu aurreko egunetan emaztegaiarekin edo senarrarekin egiten den festa da, inoiz ez bikotea elkarrekin. Festa hauek askotan egunerokotasunaren urraketak egiten ohi dira, hau da, ezkondu ondoren egin ezingo diren gauzak: txantxak, mozorro-jantziak eramatea, asko edatea, eduki sexualeko ekintzak...

## Historia

Festa mota hauen lehenengo erreferentziak k. a. V. mendekoak dira. Espartako soldaduek ezkontza aurretik senargaiaren fideltasuna proban jartzen zuten; horretarako emakume bati ordaintzen zioten gazteari ikuskizun batean probokatzeko.
Orain urte batzuk arte, normalena gizonezko festa izaten zen, afari berezi bat. Urteekin emakumeen artean ere ohitura zabaldu da. Emaztegaia eta senargaia bere talde propioekin elkartzen dira. Gaur egun ere festa horiek antolatzeko enpresa bereziak sortu dira.

## Gaur egungo festak

Afaria edo bazkaria ohikoa izaten jarraitzen badu, askotan hori ez da garrantzitsuena. Festa bitartean ekintza asko egiten dira, gehienetan erreferentzia sexualez:
* Festaren protagonistari mozorrotzea tabernaz taberna ibiltzeko. Beste partehartzaileek ere ezaugarri amankomun bat eramaten dute: kamiseta berezia, kapela, pankartak...
* Espektakulu erotikoak ikustea.
* Okerkeriak.
* Batzutan ere beste herri edo hiri batera joaten dira bertan festa antolatzeko.
* Modan jarri da baita ere abentura-perkeetara joatea edo kirol arriskutsuak praktikatzea.

## Kanpo estekak

* (Gaztelaniaz):Ezkondu aurreko agurraren txantxa polemikoa Irunen.
* Datuak: Q1057959
* Multimedia: Bachelor party / Q1057959